**Isaach Isaachsen** (født 25. mai 1774, død 15. august 1828) var en norsk stortingsrepresentant og konsul. Han satt på Stortinget fra 1818 til 1821. Han var sønn av Daniel Isaachsen, en av Norges rikeste menn, og hans første kone, Christiane Hedevig Christensen. Han er av forfedrene til Norges tidligere statsminister Kåre Willoch.

Jacobineren
-----------

Isaachsen oppholdt seg i Frankrike fra 1790 til 1792 og var da medlem av Jakobinerklubben. Dette endte med at han ble hentet hjem:

«Da Faderen blev ængstelig for ham, sendte han et skiv til Dunkirk. Skipperen, en 'stærk' baatsmand og en eller to matroser kjørte til Paris, 'bandt' ham og kjørte ham tilbage til skibet, hvormed han blev bragt hjem.»
Han var resten av livet preget av revolusjonens idealer.

Stortingsrepresentanten
-----------------------

I 1818 ble han valgt til stortinget som 1. representant for Lister og Mandals amt. Han viste en imponerende aktivitet, med det ene radikale reformforslag etter det andre. De aller fleste henlagt mot en stemme. Av de kuriøse forslag var å legge alle bevegelige helligdager mellom jul og nyttår, for da var bonden ledig. Han foreslå også borgerlig vielse.

> På Stortinget i 1818 møtte Isaach Isaachsen fra Lister og Mandals Amt. Han var i Paris under revolusjonen og meldte seg inn i Jacobinerklubben, de mest revolusjonære av de revolusjonære. På Stortinget gikk han inn for full religionsfrihet, borgerlig ekteskap, landreform til nytte for fattige bønder og endog stemmerett for kvinner. Han fikk aldri mer enn sin egen stemme. Gjenvalg kunne han bare glemme.
> 
> 
> Kåre Willoch
> 
> 

Det endte med at hans tremenning og kollega på stortinget, Samuel Simonsen Fedde, til slutt fikk alvorlig 

> «... paalæg om at sørge for at Isaachsen ikke kom til at blive gjenvalgt, thi en slig galning vilde de ikke vide af paa thinget.»
> 
> 
> 
> 
> 

Han fikk kun en periode.

Familie
-------

Isaachsen giftet seg i 1799 med Hedevig Elisabeth Hansen, datter av biskop Peder Hansen. De fikk fire barn:

* Christiane Hedvig Isaachsen, 1800-1849, gift med Christen von Steven, Russisk Hofraad. Flyttet til Russland.
* Daniel Peter Christian Isaachsen (1802–1881) som ble sorenskriver i Mandal. Han giftet seg med Cecilie Marie Watne og de fikk sønnen Olaf, som siden er blitt kjent som maleren Olaf Isaachsen.
* Abel Marie Isaachsen (1803–1883), gift med Ole Wilhelm Erichsen, admiral og statsråd.
* Isaach Isaachsen, 1807-1827. Døde ugift.

Isaachsen er bestefar til kunstmalerne Hedevig Lund og Olaf Isaachsen.

Kåre Isaachsen Willoch, tidligere Norges statsminister i to perioder, er etterkommer av Isaach Isaachsen, som var hans «rabiate tipptippoldefar» og «Jeg gleder meg over at jeg er enig i alt han foreslo.»

Litteratur
----------

* Frognes, Ingeborg Nome: *Fru Barbara til Andøen og andre beretninger fra det gamle Kristiansand*, Bærum 2005 kapittel 6 ISBN 82-303-0538-2
* Holst, J. Wilhelm I.; *Som barn av Isaach smed*, Oslo 1987/1989 ISBN 82-991898-0-2

Referanser
----------

1. ↑   Stortinget og statsraadet: 1814–1914. B. 1 D. 1 : Biografier A-K, side(r) 428[Hentet fra Wikidata]
2. ↑  Holst (1987/1989) side 92
3. 1 2 3   Kagge, Gunnar (24. september 2015): Kåre Willoch: «Det er veldig lett å forstå at folk ble veldig radikale», *Aftenposten*
4. ↑  Holst (1987/1989) side 92
5. ↑  «Isaach Isaachsen» Arkivert 27. mai 2011 hos Wayback Machine. Norsk samfunnsvitenskapelig datatjeneste AS (NSD)

Eksterne lenker
---------------

* (no) Isaach Isaachsen hos Norsk senter for forskningsdata politikerarkiv (nedlagt) Rediger på Wikidata
* 

* (no) Isaach Isaachsen i Folketellingen 1801 fra Digitalarkivet. (Kristiansand prestegjeld)

  


|  |  |
| --- | --- |
| Oppslagsverk/autoritetsdata | Lokalhistoriewiki **·** Prabook **·** Historisk befolkningsregister
 |